Teuvo Valo

Teuvo Ensio Valo (29. elokuuta 1933 Lahti – 18. lokakuuta 2017 Lahti) oli suomalainen iskelmälaulaja. Valo tunnettiin parhaiten Olavi Virran laulamien laulujen tulkitsijana, mistä hän sai lempinimen ”Lahden Olavi Virta”. Hän kiersi Suomen tanssilavoja yli 45 vuotta ja teki yli 250 levytystä.  

Valo teki 1950-luvun alussa sekalaisia töitä, mutta ajan kuluessa ajautui tanssiorkesterien päätoimiseksi solistiksi. Vuosina 1956–1960 Valo lauloi ympäri Suomea, muun muassa Erkki Kaalikosken ja Uolevi Janssonin orkesterien solistina. 

Valo osallistui Musiikki-Fazerin suureen maakunnallisen iskelmälaulukilpailuun 1957, ja vakuutti tuomariston alkukilpailuissa. Valon holtiton alkoholinkäyttö lopulta esti häntä osallistumasta kilpailun finaaliin. Seuraavan vuonna Valo näytti kuitenkin taitonsa voittamalla Toivo Kärki -laulukilpailun. Kärki tarjosi hänelle levytysmahdollisuutta. Valo kuitenkin kieltäytyi silloin levyttämisestä. Lopulta alkoholi sai vallan hänen elämässään. Valon pitkä ryyppyputki kesti vuoteen 1968, jolloin hän pani pullonkorkin lopullisesti kiinni Olavi Virran syntymäpäivänä 27. helmikuuta 1968.

Valo oli pois musiikkikuvioista melkein koko 1960-luvun. Raitistumispäätöksensä jälkeen hän pääsi heti Kalle Palosen orkesterin solistiksi, mistä alkoi tiivis työrupeama. Vuotta myöhemmin hän perusti oman orkesterin. 1970-luvun puolivälissä Valo alkoi levyttää musiikkiaan. Vuoteen 1985 mennessä hän oli tehnyt viisi albumia tanssimusiikkia. Yksi tunnetuimmista levytyksistä on vuonna 1980 Raul Reimanin säveltämä ”Muistatko Olavi Virran”, 1983 "Miehen Ikään", sekä vuonna 1985 Mai-Lis Könösen säveltämä ”Kätketyt tunteet”. Muita merkittäviä iskelmiä häneltä on Toivo Kärjen ”Elokuun kuutamolla” sekä Mai-Lis Könösen sävellys ”Huoleton humppa”. Kun Valo täytti 50 vuotta vuonna 1983, sävelsi Maj-lis Könösen mies Lasse Könönen hänelle laulun. Tango on nimeltään ”Keväinen rakkaus”. Valo ei liiemmin välittänyt televisioesiintymisistä, mutta Lauantaitanssit-ohjelmassa hän vieraili säännöllisesti. Valo levytti neljä laulua niiden pohjalta levytettylle kokoelmalevylle "Lauantaisin tanssitaan". Ne julkaistiin alkuun vain C-kasettiformaatissa, kunnes siitä julkaistiin myös vinyylipainos.  

Vuonna 1998 julkaistiin CD-kokoelma, joka sisälsi ”Teuvo Valon parhaat”, ja vuonna 2001 ilmestyi vielä uusi CD, joka sisälsi täysin uutta tanssimusiikkia: ”Teuvo Valo – Aito rakkaus”. Vuonna 1995 kulttuuriministeri Claes Andersson myönsi Valolle täyden taiteilijaeläkkeen, joten hän päätti hillitä keikkatahtiaan. Vuonna 2005 hän lopetti aktiiviuran, mutta teki muutaman keikan vuosittain. Vuonna 2008 Valo innostui musisoimaan vielä kerran, ystävänsä Lasse Könösen uuden sävellyksen innostamana, ja näin syntyi omakustanteena julkaisematon laulu ”Keikkakaverit”.

Diskografia
Teuvo Valo (1976), (Finnlevy) Menneitä muistellessa (1977), (Minimusic)Laulaa tytöistä (1978) (Minimusic)Teuvo Valo - Kunnon tanssimusiikkia (1979), (Kruunumusic)Muistatko Olavi Virran (1980), (Minimusic)Juhlan aikaan (1983), (Minimusic)Kätketyt tunteet (1985), (Minimusic)Näitä lauloi Olavi Virta (1988), (Minimusic)Täysikuu (1991), (Minimusic)Teuvo Valo 30 vuotta (1993), (Minimusic)Teuvo Valon parhaat (1998), (Tatsia Music)Aito rakkaus'' (2001), (Tatsia Music)

Lähteet

Aiheesta muualla 
 

Suomalaiset iskelmälaulajat
Vuonna 1933 syntyneet
Vuonna 2017 kuolleet